Hatot vágott az Alpesi Liga bajnokának az AV19
Győzött, s így a döntőbe jutott a Fehérvár AV19 jégkorong csapata az Ifj. Ocskay Gábor Emléktornán.
Az EBEL-ben érdekelt Medvescak Zagreb nagy csatában, 2-1-re győzte le a francia Grenoble alakulatát szombat délután. Vagyis a papírformának megfelelően alakult a X. Ifj. Ocskay Gábor Emléktorna forgatókönyve, az esélyesebb horvátok jutottak a döntőbe.
A nagyobb érdeklődés természetesen a Fehérvár AV19 idei első hazai fellépését övezte. A meccsre éhes fehérvári jégkorong szurkolók most is hűek maradtak önmagukhoz, a jégen cikázó kék-fehéreknek nem kellett aggódniuk, hogy buzdítás nélkül maradnak. Némileg át kellett variálnia együttesét a kék-fehérek finn trénerének, hiszen a sérült Ryan Glenn és Eric Meland játékára sem számíthatott Hannu Järvenpää, így a védelemben helyet kapott a Fehérvári Titánok hátvédje, Myles McGurty is. A sok bunyóval tarkított összecsapást a Volán végül magabiztosan nyerte, s így a zágrábiakkal csaphat össze vasárnap 18.15 órakor a tornagyőzelemért.

Fehérvár AV19 – Asiago 6-3 (4-1, 2-2, 0-0)

FAV19: Kornakker (Carruth) – Reisz, Stipsicz, Phillips, Szabó K., McGurty, Hári, Sofron, Kóger, Szita, Szabó D., Szabó B., Erdély, Luttinen, Harty, Koskiranta, Tikkanen, Sárpátki, Kuralt, Láday. Vezetőedző: Hannu Järvenpää

Asiago: Cloutier (Longhini) – Forte, Olivero, Dal Sasso, Tessari, Miglioranzi, Stevan, Casetti, Naclerio, Pietroniro C., Pietroniro P., Conci, Benetti, Gellert, Marchetti, Foltin, Bardaro, Pace, Rosa, Magnabosco.

Gól: Szabó D. (03.40 – emberelőny), Erdély Cs. (07.19 – emberelőny), Phillips (14.05), Harty (15.31), Tikkanen (32.46 – emberelőny), Phillips (37.17 – ee), illetve Rosa (04.33), Marchetti (21.45), Gellert (37.41 – ee)
jégkorong Fehérvár AV19 Ifj. Ocskay Gábor Emléktorna